stanford-oval/wikipedia huggingface dataset:
Paksujoki
Paksujoen valuma-alue > Järviä

Vepsän ylängöllä on kapea järvivyöhyke, mutta alajuoksu on lähes järvetöntä seutua. Pääuoman varren lähellä sijaitsevat esimerkiksi Pybežskojen (Рыбежское) suojärvi, edellä mainitut Šugozero ja Sredneje sekä lähdejärvi Paksujärvi. Muut järvet ovat pikkujärviä.
Aiheesta muualla

Kuvia tai muita tiedostoja aiheesta Paksujoki Wikimedia Commonsissa
Paksujoki Leningradin alueen kulttuuri -tietosanakirjassa[vanhentunut linkki] (venäjäksi)
Luettelo suomalaisista science fiction -seuroista

Luettelo suomalaisista science fiction -seuroista sisältää suomalaisen science fiction -fandomin seurat ja yhteisöt, joissa harrastetaan science fictionia, fantasiaa ja muuta spekulatiivista fiktiota. Kaikki lukijat, harrastajat ja kirjailijat eivät kuulu alan seuroihin eivätkä ehkä miellä itseään osana fandomia. Ensimmäinen suomalainen sf-seura perustettiin Turkuun 1976. 1980-luvulla ja sen jälkeen seuroja on perustettu suurimpiin kaupunkeihin ja valtakunnallisesti. Useassa yliopistokaupungissa seurojen kanssa yhteistyössä toimivat myös opiskelijoiden omat sf-seurat, joihin kuuluu myös yliopistojen ulkopuolisia jäseniä. Useimmat seurat julkaisevat omaa lehteään, suurimpina Helsingin sf-seuran Tähtivaeltaja ja Tampereen sf-seuran Portti. Seurat järjestävät kuukausitapaamisia ja erilaisia tapahtumia. Valtakunnallinen Finncon-tapahtuma järjestetään vuosittain Helsingissä, Jyväskylässä, Tampereella tai Turussa.
Espoon science fiction- ja fantasiaseura Esc

| Espoon science fiction- ja fantasiaseura Esc ry |
| --- | --- |
Perustettu:  2004
Kotipaikka:  Espoo
Jäsenlehti:  Escape
Aiheesta muualla
esc-ape.net
Infobox OKVirheellinen NIMI-arvo: 
Espoon science fiction- ja fantasiaseura Esc ry on vuonna 2004 perustettu espoolainen science fiction- ja fantasiaseura. ESC pitää kuukausitapaamisia ja järjestää vuosittaisen kesäretken. Seura osallistuu valtakunnallisiin sf-alan tapahtumiin ja kirjamessuille yhteistyössä muiden seurojen kanssa. Jäsenlehti Escape ilmestyy noin kerran vuodessa teemanumerona ja sisältää etupäässä novelleja.
Seura on järjestänyt kolmesti oman tapahtumansa Esconin. Vuonna 2011 tapahtuman kunniavieraiksi saapuivat kirjailija Jeff VanderMeer ja Weird Tales -lehden päätoimittaja Ann VanderMeer. ESC on palkinnut vuoden espoolaisina scifitekoina Espoon kaupunginkirjaston vuonna 2008 runsaasta kirjavalikoimasta ja vuonna 2010 roolipelitapahtuma Ropeconin.
ESC on julkaissut kuvitteellisia nähtävyyksiä esittelevän matkaoppaan Fantastinen Espoo (2009), käsityöteoksen Tieteiskirjailuja (2011) ja novelliantologioita (2012 ja 2013) .
Helsingin science fiction -seura

| Helsingin science fiction -seura ry |
| --- | --- |
Perustettu:  1983
Kotipaikka:  Helsinki
Jäsenlehti:  Tähtivaeltaja
Aiheesta muualla
tahtivaeltaja.com
Infobox OKVirheellinen NIMI-arvo: 
Helsingin science fiction -seura ry eli HSFS perustettiin vuonna 1983 julkaisemaan seuran lehteä. Vuodesta 1984 lehden nimi on ollut Tähtivaeltaja ja päätoimittaja Toni Jerrman. Seura toimii yhteistyössä Helsingin yliopiston science fiction -klubin kanssa. Lehden julkaisun lisäksi seura jakaa Toni Jerrmanin perustamia Tähtivaeltaja- ja Tähtifantasia-palkintoja vuoden parhaille sf-kirjoille. HSFS järjestää myös vuosittain kesäretken Suomenlinnaan yhdessä muiden pääkaupunkiseudun sf-seurojen kanssa. HSFS ja HYSFK järjestävät Tähtivaeltajapäivän pääsääntöisesti niinä vuosina, kun Finncon ei ole Helsingissä.
Helsingin yliopiston science fiction -klubi

| Helsingin yliopiston science fiction -klubi ry |
| --- | --- |
Perustettu:  1987
Kotipaikka:  Helsinki
Jäsenlehti:  Marvin
Aiheesta muualla
hysfk.fi
Infobox OKVirheellinen NIMI-arvo: 
Helsingin yliopiston science fiction -klubi ry eli HYSFK perustettiin vuonna 1987 Helsingin yliopiston opiskelijajärjestöksi. Sen toiminta painottuu tapahtumiin ja kokoontumisiin. Seuralla on oma klubihuone, jossa voi tavata muita jäseniä päivystyspäivinä. Seuralla on jäsenkirjasto ja se julkaisee Marvin-lehteä. Monet jäsenet osallistuvat pubissa Helsingin sf-piirien kuukausitapaamisiin eli mafioihin.
Jyväskylän science fiction -seura 42

| Jyväskylän science fiction -seura 42 ry |
| --- | --- |
Perustettu:  1989
Kotipaikka:  Jyväskylä
Jäsenlehti:  Alienisti
Aiheesta muualla
scifi42.fi
Infobox OKVirheellinen NIMI-arvo: 
Jyväskylän science fiction -seura 42 on vuonna 1989 perustettu jyväskyläläinen sf-seura. Seura pitää kuukausitapaamisia ja juhlailtoja ja julkaisee Alienisti-lehteä kaksi kertaa vuodessa. 2010-luvulla 42 on järjestänyt lokakuussa Lokacon-tapahtuman.
Oulun science fiction -seura Iku-Turso

| Oulun science fiction -seura Iku-Turso |
| --- | --- |
Perustettu:  2011
Kotipaikka:  Oulu
Aiheesta muualla
osfsikuturso.wordpress.com
Infobox OKVirheellinen NIMI-arvo: 
Oulun science fiction -seura Iku-Turso on perustettu vuonna 2011. Iku-Turson tavoitteena on ylläpitää ja kasvattaa oululaisen ja pohjoissuomalaisen fandomin toimintaa. OSFS Iku-Turson keskeistä toimintaa ovat kuukausitapaamiset.
Risingshadow

| Risingshadow |
| --- | --- |
Perustettu:  2001
Aiheesta muualla
risingshadow.fi
Infobox OKVirheellinen NIMI-arvo: 
Risingshadow on Suomen suurin scifi- ja fantasiakirjallisuussivusto, jonka kirjailija- ja kirjatietokanta sisältää kaikki suomeksi julkaistut spekulatiiviseksi fiktioksi luokiteltavat teokset. Sivustolla on keskustelupalsta ja sivuilla julkaistaan myös uutisia, artikkeleita ja kirja-arvosteluja. Sivusto sai alkunsa 1990-luvulla ja on toiminut nykyisessä muodossaan vuodesta 2001. Sivusto on englanninkielisestä nimestään huolimatta suomenkielinen. Kirjatietokannassa on rekisteröityneille käyttäjille mahdollisuus omistettujen ja luettujen kirjojen listaukseen. Artikkeliosiossa on haastatteluja ja kirja-arvosteluja ja tiedotteita tapahtumista. Käyttäjät järjestävät toimintaa keskenään, kuten kuukausitapaamisia eri kaupungeissa. Sivusto tekee yhteistyötä sf-seurojen kanssa.
Spektre

| Spektre |
| --- | --- |
Perustettu:  2001
Kotipaikka:  Tampere
Aiheesta muualla
spektre.fi
Infobox OKVirheellinen NIMI-arvo: 
Spektre tulee sanoista spekulatiivinen fiktio Tampereella. Vuonna 2001 perustettu Spektre on vapaamuotoinen järjestö aihealueesta kiinnostuneille. Spektre järjestää kuukausitapaamisia ja elokuvailtoja. Jäsenmaksua ei kerätä. Spektre tekee yhteistyötä muiden paikallisten yhdistysten kanssa. Spektre järjestää joka kesä Huviretken tienpientareelle eli fandomin yhteisen kesäretken Tampereen Viikinsaareen. Aiemmin retken järjesti Tampereen sf-seura. Spektre järjestää myös vuosittaisen sf-seurojen yhteistyökokouksen.
Suomen science fiction- ja fantasiatutkimuksen seura ry

| Suomen science fiction- ja fantasiatutkimuksen seura ry |
| --- | --- |
Perustettu:  2013
Kotipaikka:  Tampere
Jäsenlehti:  Fafnir
Aiheesta muualla
finfar.org
Infobox OKVirheellinen NIMI-arvo: 
Suomen science fiction- ja fantasiatutkimuksen seura ry on vuonna 2013 Tampereella perustettu yhdistys, jonka tarkoitus on edistää science fiction- ja fantasiatutkimusta sekä näitä sivuavien tutkimusalojen toimintaa Suomessa. Yhdistyksen epävirallinen englanninkielinen nimi on Finfar. Seura järjestää vuosittain tutkijatapaamisen, yleensä Finncon-tapahtuman yhteydessä. Tutkijaseminaari on toiminut säännöllisesti vuodesta 2000 lähtien.
Seura on julkaissut vuodesta 2014 verkkolehteä Fafnir – Nordic Journal of Science and Fantasy Research. Neljästi vuodessa ilmestyvä Fafnir on vertaisarvioitu, monitieteellinen ja yhteispohjoismaisesti toteutettu aikakausjulkaisu. Julkaisun pääkieli on englanti, mutta artikkeleita julkaistaan myös pohjoismaisilla kielillä.
Suomen tieteis- ja fantasiakirjoittajat

| Suomen tieteis- ja fantasiakirjoittajat ry |
| --- | --- |
Perustettu:  1984
Kotipaikka:  Turku
Jäsenlehti:  Kosmoskynä
Aiheesta muualla
tieteiskirjoittajat.net
Infobox OKVirheellinen NIMI-arvo: 
Suomen tieteis- ja fantasiakirjoittajat ry on vuonna 1984 perustettu tieteis- ja fantasiakirjoittamisesta kiinnostuneille suunnattu yhdistys. Yhdistyksen toimintaan kuuluu muun muassa kirjoittajakoulutus, kirjoittajaringit ja arvostelupalvelu sekä yhdessä Turun science fiction -seuran kanssa uusille kirjoittajille järjestettävä Nova-kirjoituskilpailu. Yhdistys julkaisee kaksi kertaa vuodessa ilmestyvää Kosmoskynä-lehteä ja ajoittain novellikokoelmia.
Suomen Tolkien-seura Kontu

| Suomen Tolkien-seura Kontu ry |
| --- | --- |
Perustettu:  1992
Kotipaikka:  Helsinki
Jäsenlehti:  Legolas
Aiheesta muualla
suomentolkienseura.fi
Infobox OKVirheellinen NIMI-arvo: 
Suomen Tolkien-seura Kontu ry on vuonna 1992 perustettu yhdistys, joka on osa kansainvälistä Tolkien-fandomia. Seura on tarkoitettu kirjailija J. R. R. Tolkienin tuotannon, muun fantasiakirjallisuuden ja fantasiaelokuvien ystäville. Seura julkaisee neljä kertaa vuodessa ilmestyvää Legolasta, fantasiakirjallisuuteen keskittynyttä fanzinea. Seura jakaa Kuvastaja-palkintoa parhaalle suomalaiselle fantasiakirjalle.
Turun science fiction -seura

| Turun science fiction -seura ry |
| --- | --- |
Perustettu:  1976
Kotipaikka:  Turku
Aiheesta muualla
tsfs.fi
Infobox OKVirheellinen NIMI-arvo: 
Turun science fiction -seura ry eli TSFS on perustettu vuonna 1976 ja se on julkaissut vuodesta 1977 Spin-lehteä. TSFS järjestää vuosittain Atorox-palkinnon jaon. Kirjoituskilpailu Nova järjestetään yhdessä Suomen tieteis- ja fantasiakirjoittajien kanssa joka vuosi. TSFS:n toiminnan keskipiste on Terrakodiksi kutsuttu toimistotila, jossa kokoontuu myös viisi muuta yhdistystä.
Turun yliopiston tieteiskulttuurikabinetti

| Turun yliopiston tieteiskulttuurikabinetti ry |
| --- | --- |
Perustettu:  1995
Kotipaikka:  Turku
Aiheesta muualla
tieteiskulttuurikabinetti.fi
Infobox OKVirheellinen NIMI-arvo: 
Turun yliopiston tieteiskulttuurikabinetti ry eli Tutka on perustettu vuonna 1995 ja toimii nimellisesti Turun yliopiston ylioppilaskunnan alaisuudessa. Yhdistyksen toiminta painottuu Turun yliopiston opiskelijoihin, mutta seura ei sulje pois muita jäseniä. Tutka järjestää videoiltoja, juhlia sekä Varjomafia-tapaamisia Terrakodilla. Varjomafiat ovat alkoholittomia, joten Varjomafiaan ovat tervetulleita myös alaikäiset osanottajat. Tutka järjestää nuorille myös omaa kirjoituskilpailua yhteistyössä STk:n ja TSFS:n kanssa. Noviisi-kilpailu on 13–17-vuotiaille suunnattu kilpailu, joka järjestetään joka toinen vuosi. Seura julkaisee pienimuotoisesti Kabinettikertomuksia-julkaisusarjaa.
Pappa-Tunturi

Automat-mallinen Pappa-Tunturi.
Pappa-Tunturi on epävirallinen nimitys eräille Tunturipyörä Oy:n valmistamille mopomalleille. Yhteistä näille malleille on mm. teräslevystä prässäämällä ja hitsaamalla valmistettu runko ja puhallinjäähdytteinen Puch-merkkinen moottori.
Ensimmäisenä Pappa-Tunturina pidetään yleensä vuoden 1960 Tunturi 60 -mallia, toisinaan jo sitä edeltänyttä PL 38 -mallia. Vuonna 1970 mopoja koskevat määräykset muuttuivat niin, ettei polkimia enää vaadittu pakollisina, ja sen jälkeen Pappa-Tunturia tarjottiin sekä polkimellisena ja käsivaihteellisena Maxi-mallina että jalkavaihteella ja kickstartilla varustettuna Start-mallina. Lisäksi oli jo aikaisemmin myyntiin tullut automaattivaihteinen Automat-malli. Perinteisten mopojen kysyntä hiipui 1970- ja 1980-lukujen aikana ja viimeinen Classic-mallinen Pappa-Tunturi valmistui tehtaalta 1987.
Nimitys "Pappa-Tunturi" lienee syntynyt 1960- tai 1970-luvulla, jolloin nimenomaan nuorille suunnattiin putkirunkoisia "Sport-malleja" ja levyrunkoinen malli leimautui vanhojen miesten ajokiksi. Vuosituhannen vaihteen paikkeille ajoittunut vanhoihin mopoihin kohdistunut innostus toi Pappa-Tunturin jälleen suuren yleisön tietoisuuteen ja nosti sen eräänlaiseen kulttimaineeseen.
Aiheesta muualla

Hakomäki, Risto: Pappa-Tunturi mopo – Tunturi Automat 1977 Kansallismuseo – Kuukauden esine – Maaliskuu 2011. Viitattu 11.4.2019.
Tunturin historiaa WMK Rapapapat Ry. Viitattu 11.4.2019.
Pan

Pan opettaa Dafnista soittamaan panhuilua.
Pan (m.kreik. Πάν) oli kreikkalaisessa mytologiassa arkadialainen metsän, laidunten, paimenten, karjan ja hedelmällisyyden jumala. Yleensä hänet on kuvattu pukinsarviseksi ja -sorkkaiseksi. Koska jumalan nimi tarkoittaa kaikkea, Pania alettiin pitää maailmankaikkeuden symbolina ja luonnon persoonallisuutena, ja joskus häntä pidettiin kaikkien jumalien edustajana. Sylvanus ja Faunus olivat roomalaisten ​​jumalia, joiden ominaisuudet ovat niin lähes samat kuin Panilla, että niitä usein pidetään samana persoonana eri nimillä.
Syntyperä

Panin on yleensä kerrottu olevan Hermeen ja nymfin (mahdollisesti Dryopen) jälkeläinen, mutta joissain yhteyksissä hänen vanhemmikseen mainitaan myös Zeus ja Hybris. Homeerisissa hymneissä vanhempien kerrotaan nimenneen lapsensa Paniksi, koska "hän ilahdutti heidän kaikkien sydäntä" (m.kreik. pantes 'kaikki').
Roomalaiset samastivat Panin myöhemmin Faunukseen.
Mytologia

Pan asui luolissa ja vaelsi vuorilla ja laaksoissa ja huvitti itseään muiden takaa-ajoilla tai nymfien tansseissa. Hän piti musiikista, ja hän oli kreikkalaisten mielestä syrinksin eli panhuilun keksijä, jota hän itse soitti mestarillisesti. Pania, kuten muitakin metsissä asuneita jumalia, pelkäsivät ne, joiden piti kulkea metsän läpi yöllä. Tällaisten tilanteiden synkkyys ja yksinäisyys saattoivat saadan mieleen taikauskoisia pelkoja. Kreikkalaiset ajattelivat, että Pan sai aikaan paniikiksi kutsuttua äkillistä kauhua. Myytin mukaan jo hänen ensimmäinen hoitajansa pelästyi ja pakeni lapsen luota nähtyään hänen karkeat partaiset kasvonsa.
Puunymfit olivat usien Panin tanssikumppaneina, mutta he olivat vain yksi nymfiluokka. Heidän rinnallaan olivat najadit, jotka hallitsivat puroja ja lähteitä, oreadit, vuorten ja luolien nymfit, ja nereidit, merinymfit. Kolme viimeksi mainittua olivat kuolemattomia, mutta puunymfien, nimeltään dryadit tai hamadryadit, uskottiin menehtyvän niiden puiden mukana, jotka olivat olleet heidän asuinpaikkansa ja joiden kanssa he olivat syntyneet. Sen vuoksi puun tuhoaminen oli jumalaton teko, ja joissakin törkeissä tapauksissa siitä rangaistiin ankarasti, kuten esimerkiksi Erysikhthonin tapauksessa.
Tarinoiden mukaan Pan oli kuuluisa sukupuolisesta kyvykkyydestään, ja hänelle kuvattiinkin usein erektiossa oleva fallos. Hän käytti aikansa Dionysoksen seuralaisten mainadien kanssa rietastellen — kerrotaan, että hänellä oli hekumallinen suhde kaikkien kanssa. Pan yritti samaa myös useiden nymfien kanssa mutta huonommalla menestyksellä.
Pan tunnettiin erityisesti musiikista. Retkillään hän tapasi virran nymfi Syrinksin palaamassa metsältä. Syrinks pakeni ihailijaansa joen rannalle, jossa Pan vihdoin tavoitti hänet. Tämä kuitenkin muuttui ruo'oksi rantakaislikkoon, eikä Pan kyennyt löytämään häntä. Toivoessaan löytävänsä tämän Pan alkoi kerätä ruokoja mutta tuloksetta. Niinpä Pan sitoikin ruo'ot yhteen ruokopilliksi. Tätä soitinta alettiinkin kutsua syrinksiksi eli panhuiluksi.
Myöhemmin Pan sai kilpailla soittotaidosta Apollonin, kreikkalaisen musiikin ja lyyran jumalan kanssa. Tuomariksi valittu vuorenjumala Tmolos valitsi Apollonin voittajaksi, mutta paikalla ollut Midas ilmaisi tyytymättömyytensä tuomioon. Rangaistukseksi huonosta musiikkimausta Apollon muutti Midaan korvat aasin korviksi.
Pan myöhempinä aikoina

On todennäköistä, että Pan vaikutti myöhemmin myös kristittyjen kirjallisuuteen ja taiteeseen. Saatanan pukinsorkat ja sarvet ja Incubuksen korostunut seksuaalisuus juontuvat kreikkalaisten Pan-jumalasta. Plutarkhos taas kertoi 100-luvulla jaa. keisari Tiberiuksen aikana sattuneesta väärinkäsityksestä: muuan laiva ohitti Paksoin ja sen rannalta huudettiin: ”Kun tulette Palodeehen, ilmoittakaa siellä, että suuri Pan on kuollut”. Tämä tulkittiin kristinuskon voitoksi, vaikka luultavasti kyse oli vain kulttijuhlasta, jossa keskeisenä teemana oli jumalien kuolema ja ylösnousemus.
Aiheesta muualla

Kuvia tai muita tiedostoja aiheesta Pan Wikimedia Commonsissa
Homeeriset hymnit — Pan (englanniksi)
Luettelo suomalaisista science fiction -lehdistä

Luettelo suomalaisista science fiction -lehdistä sisältää suomalaisen science fiction -fandomin lehdet, jotka käsittelevät tieteis-, fantasia- ja kauhukirjallisuutta ja julkaisevat alan novelleja. Suurimmat lehdet ovat sf-seuran Tähtivaeltaja ja Tampereen sf-seuran Portti.
Zinejä eli harrastajakulttuurin lehtiä tehdään usein harrastajavoimin. Tähtivaeltajaa ja Porttia lehtiä voidaan sanoa semiprozineiksi, koska päätoimittaja ja taittaja saavat palkkion. Muut lehdet ovat varsinaisia fanzineita, kokonaan harrastajavoimin tehtäviä pienlehtiä. Luettelossa on mukana myös muutama lakkautettu lehti, jotka ovat merkityksellisiä kotimaisen spekulatiivisen fiktion kannalta. Suomalaiset sf-lehdet ovat olleet merkittävä julkaisukanava usealle novellistille. Muun muassa Johanna Sinisalo, Anne Leinonen ja Boris Hurtta ovat aloittaneet uransa sf-lehdissä.
Aikakone

| Aikakone |
| --- | --- |
Julkaisija:  Ursa (1981–89) Aikakone ry (1990–1997)
ISSN:  ISSN 0358-6685
Perustettu:  1981
Lakkautettu:  1997
Kotimaa:  Suomi
Ilmestymistiheys:  neljä kertaa vuodessa
Aiheesta muualla
aikakone.org
Aikakone oli vuosina 1981–1997 ilmestynyt lehti, jota julkaisi aluksi Tähtitieteellinen yhdistys Ursa ja vuodesta 1990 Aikakone-yhdistys Leena Peltosen johdolla. Vuosina 1997–2001 lehti ilmestyi Juhani Hinkkasen toimittamana verkkojulkaisuna.
Alienisti

| Alienisti |
| --- | --- |
Julkaisija:  Jyväskylän science fiction -seura 42
ISSN:  ISSN 1236-0449
Perustettu:  1990
Kotikunta:  Jyväskylä
Kotimaa:  Suomi
Ilmestymistiheys:  kaksi kertaa vuodessa
Aiheesta muualla
scifi42.fi/alienisti
Alienisti on Jyväskylän science fiction -seura 42:n vuodesta 1990 julkaisema lehti, joka ilmestyy kaksi kertaa vuodessa. Teemanumeroina ilmestyvä lehti julkaisee artikkeleita ja novelleja. Lehden voi tilata, vaikkei kuuluisikaan seuraan.
Escape

| Escape |
| --- | --- |
Julkaisija:  Helsingin science fiction -seura
Perustettu:  2004
Kotikunta:  Espoo
Kotimaa:  Suomi
Ilmestymistiheys:  epäsäännöllinen, noin kerran vuodessa
Aiheesta muualla
esc-ape.net/julkaisut
Escape on vuonna 2004 perustetun Espoon science fiction- ja fantasiaseuran jäsenlehti, joka ilmestyy noin kerran vuodessa. Lehdessä julkaistaan yleensä vain novelleja ja useilla numeroilla on oma teemansa.
Fafnir

| Fafnir>  Nordic Journal of Science Fiction and Fantasy Research |
| --- | --- |
Kustantaja:  FINFAR Society
ISSN:  ISSN 2342-2009
Perustettu:  2014
Kotikunta:  Tampere
Kotimaa:  Suomi
Ilmestymistiheys:  neljä kertaa vuodessa
Kieli:  englanti
Aiheesta muualla
Kotisivu
Fafnir: Nordic Journal of Science and Fantasy Research on vuodesta 2014 ilmestynyt vertaisarvioitu, monitieteellinen aikakausjulkaisu, jota julkaisee Suomen science fiction- ja fantasiatutkimuksen seura ry pohjoismaisena yhteistyönä. Neljästi vuodessa ilmestyvän lehden pääkieli on englanti, mutta artikkeleita julkaistaan myös pohjoismaisilla kielillä. Julkaisun tarkoituksena on esitellä ja edistää tieteis- ja fantasiakirjallisuuteen, audiovisuaaliseen taiteeseen, peleihin ja fanikulttuuriin kohdistuvaa tutkimusta ja valottaa eri tieteenalojen kannalta science fictioniin ja fantasiaan liittyviä ajankohtaisia teemoja ja keskusteluita. Tieteellisten artikkelien lisäksi julkaistaan katsauksia, haastatteluja, puheenvuoroja ja kirja-arvosteluja.
Finnzine

| Finnzine |
| --- | --- |
Kustantaja:  Tieteiskulttuuriyhdistys
ISSN:  ISSN 1236-0449
Perustettu:  1990
Lakkautettu:  2008
Kotikunta:  Vantaa
Kotimaa:  Suomi
Finnzine oli Pekka Sirkiän ja Pekka Supisen perustama lehti, joka ilmestyi vuosina 1991–2008.
Kosmoskynä

| Kosmoskynä |
| --- | --- |
Kustantaja:  Suomen tieteis- ja fantasiakirjoittajat ry
ISSN:  ISSN 0785-2517
Levikki:  300–450
Perustettu:  1984
Kotimaa:  Suomi
Ilmestymistiheys:  neljä kertaa vuodessa
Kieli:  suomi
Aiheesta muualla
Kotisivu
Kosmoskynä on Suomen tieteis- ja fantasiakirjoittajat ry:n neljä kertaa vuodessa ilmestyvä jäsenlehti vuodesta 1984. Lehden voi tilata ilman Stk:n jäsenyyttä. Lehdessä ilmestyy kirjailijahaastatteluja, uutisia, artikkeleita, kirja-arvosteluja ja novelleja. Lehdessä arvostellaan kaikki vuosittain lehdessä julkaistavat kotimaiset sf-novellit.
Legolas

| Legolas |
| --- | --- |
Julkaisija:  Suomen Tolkien-seura
ISSN:  ISSN 0785-2517
Perustettu:  1991
Kotikunta:  Helsinki
Kotimaa:  Suomi
Ilmestymistiheys:  neljä kertaa vuodessa
Aiheesta muualla
suomentolkienseura.fi/lehdet/legolas
Legolas on Suomen Tolkien-seuran lehti, joka julkaisee fantasiakirjallisuuteen ja -elokuviin liittyviä artikkeleita, arvosteluja, uutisia, novelleja ja sarjakuvia.
Marvin

| Marvin |
| --- | --- |
Julkaisija:  Helsingin yliopiston science fiction -klubi
ISSN:  ISSN 1235-4007
Perustettu:  1988
Kotikunta:  Helsinki
Kotimaa:  Suomi
Ilmestymistiheys:  kerran tai kaksi vuodessa
Marvin on Helsingin yliopiston science fiction -klubin lehti vuodesta 1988. Lehti ilmestyy kerran tai kaksi vuodessa teemanumeroina, joilla on omat vastaavat toimittajansa.
Portti

| Portti |
| --- | --- |
Julkaisija:  Tampereen science fiction -seura
ISSN:  ISSN 0359-114X
Perustettu:  1982
Päätoimittaja:  Raimo Nikkonen
Kotikunta:  Tampere
Kotimaa:  Suomi
Ilmestymistiheys:  neljä kertaa vuodessa
Portti on Tampereen science fiction -seuran vuodesta 1982 julkaisema lehti. Julkaisun päätoimittaja on alusta asti ollut Raimo Nikkonen. Portti on Suomen laajalevikkisin sf-lehti. Lehti julkaisee artikkeleita ja arvosteluja kirjoista, sarjakuvista ja elokuvista.Toisinaan mukana on sarjakuvia. Novelleina on käännösnovelleja sekä etenkin Portin novellikilpailun satoa. Kirja-arvostelupalsta on laaja. Lehdessä on julkaistu kattavia bibliografioita kirjailijoiden tuotannosta. Lehden voi tilata liittymättä Tampereen sf-seuraan.
Spin

| Spin |
| --- | --- |
Julkaisija:  Turun science fiction -seura
ISSN:  ISSN 0785-2851
Perustettu:  1977
Kotikunta:  Turku
Kotimaa:  Suomi
Ilmestymistiheys:  neljä kertaa vuodessa
Spin on Turun science fiction -seuran vuodesta 1977 julkaisema lehti. Lehti julkaisee artikkeleita ja uutisia sekä arvosteluja kirjoista, lehdistä ja sarjakuvista. Lehden voi tilata ilman seuran jäsenyyttä.
Tähtivaeltaja

| Tähtivaeltaja |
| --- | --- |
Julkaisija:  Helsingin science fiction -seura
ISSN:  ISSN 0781-271X
Perustettu:  1984
Päätoimittaja:  Toni Jerrman
Kotikunta:  Helsinki
Kotimaa:  Suomi
Ilmestymistiheys:  neljä kertaa vuodessa
Aiheesta muualla
tahtivaeltaja.com
Tähtivaeltaja on Helsingin science fiction -seuran vuodesta 1984 julkaisema lehti. Toni Jerrmanin päätoimittama lehti käsittelee science fictionia, fantasiaa, kauhua, elokuvia, kirjoja ja sarjakuvia. Lehden voi tilata ilman seuran jäsenyyttä. Tähtivaeltaja pyrkii esittelemään tieteis- ja fantasiakirjallisuuden uusimpia ilmiöitä ja tekijöitä. Kirjailijoiden tuotantoon perehdytään haastattelujen, artikkelien ja novellisuomennosten kautta. Suomenkielisten kirjojen arvostelujen lisäksi toistaiseksi suomentamattomia kirjoja esitellään omalla palstallaan.